དེ་ནས་བདག་ལ་མཐའ་མ་ཡོད་མེད་སྐོར་བཤད་ཡོང་དུས།སངས་རྒྱས་པའི་ནང་དུ་གྲུབ་མཐའ་རིགས་འགའ་ཤས།དཔེར་ན།བྱེ་བྲག་སྨྲ་བའི་སྡེ་པ་རིགས་འགའ་ཤས་ཀྱིས་ལྷག་མེད་མྱང་འདས་མངོན་དུ་བྱེད་པའི་སྐབས་ལ་རིག་པ་རྒྱུན་ཆད་པ་རེད་ཟེར་བ་རེད།དེར་བརྟེན་སྐྱེ་བ་ཕྱི་མར་འགྲོ་དུས་ཆགས་བྱེད་ཀྱི་སེམས་ཞེས་པ་ཞིག་བཤད་ཀྱི་འདུགདེ་འདྲ་གསུང་མཁན་ཡོད་པ་རེད།འོན་ཀྱང་སྤྱི་ཡོངས་སངས་རྒྱས་པའི་ཆོས་ནང་དུ་བདག་ལ་མཐའ་མ་མེད་པ་རེད།མཐར་ཐུག་ཐེག་པ་གཅིག་ཏུ་འདོད་པ་ཡིན་ན་ཇི་སྲིད་ནམ་མཁའ་མ་ཟད་ཀྱི་བར་དུ་འཕྲིན་ལས་རྒྱུན་མི་ཆད་དུ་སྤྲོ་མཁན་གྱི་སྐུ་ལྔའི་བདག་ཉིད་ཟེར་ན་འདྲ།སྐུ་བཞིའི་བདག་ཉིད་ཟེར་ན་འདྲ།སྐུ་གསུམ་གྱི་རང་བཞིན་ཟེར་ན་འདྲ།དེ་འདྲའི་གོ་འཕང་མངོན་དུ་བྱས་ཚར་དུས་མཐའ་མ་མེད་པ་རེད།